Klasa: 007-02/23-01/11

Ur.broj: 251-116-23-07-2

**ZAPISNIK**

sa 29. sjednice Školskog odbora Gimnazije Sesvete održane 23. studenoga 2023. u 17,00 sati

Početak sjednice: 17,00 sati

Od sedam (7) članova Školskog odbora nazočni su:

Sonja Batinić – predstavnik Nastavničkog vijeća

Lucija Tustanić - predstavnik Nastavničkog vijeća

Maja Barači – predstavnica Osnivača

Jasmina Kontek – predstavnik Zbora radnika

Ivana Vladimira Petric – predstavnica Osnivača

Adriana Ivandić – predstavnica Osnivača

Odsutan član:

Radoslav Dumančić – predstavnik Vijeća roditelja

Ostali nazočni:

Božana Sertić, prof.– ravnateljica

Danka Hudić – tajnica u.z.

**DNEVNI RED**:

1. Usvajanje zapisnika s 28. sjednice Školskog odbora.

2. Suglasnost za zasnivanje radnog odnosa za radno mjesto stručni/a suradnik/ca knjižničar/ka na neodređeno puno radno vrijeme po natječaju objavljenom 16. listopada 2023. godine.

3. Suglasnost za zasnivanje radnog odnosa za radno mjesto voditelj/ica računovodstva na neodređeno puno radno vrijeme po natječaju objavljenom 30. listopada 2023. godine.

4. Suglasnost za zasnivanje radnog odnosa za radno mjesto nastavnik/ca matematike na određeno puno radno vrijeme po natječaju objavljenom 30. listopada 2023. godine.

5. Odlučivanje o Ugovoru o davanju na privremeno korištenje školskog prostora Gimnazije Sesvete.

6. Razno.

Ovakav dnevni red usvojen je jednoglasno pa se prešlo na rad po točkama.

**Ad-1.** Zapisnik sa 28. sjednice dostavljen je članovima elektronskom poštom prije sjednice. Kako nije bilo primjedbi dat je na usvajanje, te je donesen zaključak da se usvajaju jednoglasno.

**Ad-2**. Predsjednica Školskog odbora prof. Sonja Batinić predaje riječ ravnateljici koja je članove Školskog odbora obavijestila o postupku i provedbi natječaja za radno mjesto stručni/a suradnik/ca knjižničar/ka na neodređeno puno radno vrijeme po natječaju objavljenom 16. listopada 2023. godine. Natječaj je raspisan radi odlaska školske knjižničarke Ruže Jozić u mirovinu.

Ravnateljica prisutnima čita Zapisnik Povjerenstva nakon selekcijskog postupka – razgovora s kandidatima koji se održao 20. i 21. studenog 2023. godine.

Na natječaj je pristiglo ukupno dvadeset i dvije prijave od kojih sedamnaest prijava zadovoljava uvjete natječaja te su kandidati pozvani na razgovor.

Razgovoru se odazvalo ukupno sedam kandidata.

Ravnateljica je izvijestila članove o rang listi kandidata i obrazloženom mišljenju na temelju cjelokupnih rezultata procjene kandidata. Po rang listi kandidatkinja Brigita Kosić, po struci magistra bibliotekarstva i magistra pedagogije je ostvarila najviše bodova na razgovoru ukupno 75 bodova. Ravnateljica je članovima pročitala i broj ostvarenih bodova ostalih kandidata.

Sukladno članku 11. Pravilnika o načinu i postupka zapošljavanja u Gimnaziji Sesvete, a na temelju cjelokupnog postupka procjene kandidata, ravnateljica Božana Sertić Školskom odboru predlaže zapošljavanje Brigite Kosić na radno mjesto stručne suradnice knjižničarke na neodređeno puno radno vrijeme.

**Školski odbor je glasovao, te je jednoglasno dana suglasnost za zapošljavanje Brigite Kosić za radno mjesto stručne suradnice knjižničarke na neodređeno puno radno vrijeme.**

**Ad-3.** Ravnateljica je prisutne članove informirala o postupku i provedbi natječaja za radno mjesto voditelj/ica računovodstva na neodređeno puno radno vrijeme po natječaju objavljenom 30. listopada 2023. godine. Natječaj je raspisan radi odobrenog sporazumnog prestanka radnog odnosa voditeljice računovodstva Marine Josipović radi preseljenja u drugu državu.

Ravnateljica prisutnima čita Zapisnik Povjerenstva nakon selekcijskog postupka – razgovora s kandidatima koji se održao 23. studenog 2023. godine.

Na natječaj je pristiglo ukupno pet prijava kandidata od kojih tri prijave zadovoljavaju uvjete natječaja te su kandidati pozvani na razgovor.

Razgovoru su se odazvale dvije kandidatkinje.

Ravnateljica je izvijestila članove o rang listi kandidata i obrazloženom mišljenju na temelju cjelokupnih rezultata procjene kandidata. Po rang listi kandidatkinja Dijana Široki, po struci stručna pristupnica ekonomije sa završenim stručnim studijem Poslovne ekonomije na Ekonomskom fakultetu u Zagrebu ostvarila je najviše bodova na razgovoru ukupno 75 bodova.

Druga kandidatkinja Ana Katalenić ostvarila je ukupno 60 bodova na razgovoru.

Sukladno članku 11. Pravilnika o načinu i postupka zapošljavanja u Gimnaziji Sesvete, a na temelju cjelokupnog postupka procjene kandidata, ravnateljica Božana Sertić Školskom odboru predlaže zapošljavanje Dijane Široki na radno mjesto voditeljice računovodstva na neodređeno puno radno vrijeme.

**Školski odbor je glasovao, te je jednoglasno dana suglasnost za zapošljavanje Dijane Široki na radno mjesto voditeljice računovodstva na neodređeno puno radno vrijeme.**

**Ad-4.** Nadalje, ravnateljica je prisutne članove informirala o postupku i provedbi natječaja za radno mjesto nastavnik/ca matematike na određeno puno radno vrijeme koji je ponovno raspisan 30. listopada 2023. godine radi korištenja rodiljnog dopusta nastavnice matematike prof. Mihaele Bahun Karanfiloski.

Budući da se na natječaj prijavio samo jedan kandidat Dennis Ramulić, po struci magistar edukacije matematike i fizike, s navedenim je dana 22. studenog 2023. godine održan razgovor.

Ravnateljica prisutnima čita Zapisnik Povjerenstva i izvještava članove kako je navedeni kandidat ostavio jako dobar dojam na razgovoru te je ostvario maksimalan broj bodova 75.

Sukladno članku 11. Pravilnika o načinu i postupka zapošljavanja u Gimnaziji Sesvete, a na temelju cjelokupnog postupka procjene kandidata, ravnateljica Božana Sertić Školskom odboru predlaže zapošljavanje Dennisa Ramulića na radno mjesto nastavnika matematike na određeno puno radno vrijeme.

**Školski odbor je glasovao, te je jednoglasno dana suglasnost za zapošljavanje Dennisa Ramulića na radno mjesto nastavnika matematike na određeno puno radno vrijeme.**

**Ad-5.**

Ravnateljica i dalje ima riječ te obavještava članove o namjeri sklapanja Ugovora o davanju na privremeno korištenje školske dvorane za rekreativca Sašu Popovića u terminu jednom tjedno u večernjim satima po sat vremena. Nacrt Ugovora će biti poslan Gradskom uredu za obrazovanje, sport i mlade za dobivanje suglasnosti.

**Školski odbor je glasovao, te je jednoglasno usvojen nacrt Ugovora o davanju na privremeno korištenje školske sportske dvorane za rekreativca Sašu Popovića**.

**Ad-6.** Završno, ravnateljica obavještava članove o uputi Gradskog ureda za obrazovanje, sport i mlade za izmjene i dopune Statuta čiji prijedlog odluke o izmjenama i dopunama će biti potrebno utvrditi na sljedećoj sjednici Školskog odbora radi radi davanja prethodne suglasnosti Gradske skupštine Grada Zagreba.

Nije bilo više rasprave niti pitanja.

Sjednica je završena u 17:40 sati.

Zapisničar: Predsjednica Školskog odbora:

Danka Hudić Sonja Batinić, prof.